 Teta!, Nke 1 2017  Gịnị Mere Ndị Na-eto Eto Ji Ada Mbà? Gịnị Ga-enyere Ha Aka?Isiokwu Ndị Dị na Magazin AOkwu MmegheIhe ndị na-eme eme gosiri na ọnụ ọgụgụ ndị na-eto eto na-ada mbà nobi na-akarịzi akarị.Olee ihe e nwere ike ime maka nsogbu a?Teta! a kwuru ihe ụfọdụ ga-enyere ndị na-eto eto na-ada mbà nobi aka, kwuokwa ihe ndị nne na nna ha ga-eme iji kasie ha obi ma nyere ha aka.Gịnị Mere Ndị Na-eto Eto Ji Ada Mbà? Gịnị Ga-enyere Ha Aka?OTU onye na-eto eto aha ya bụ Annakwuru, sị: Obi daa m mbà, anaghịzi m enwe mmasị ime ihe ọ bụla, ma ihe ndị m na-enwebu mmasị ime. Naanị ihe m na-enwezi mmasị ime bụ ihi ụra. Ọ na-adịkarị m ka o nweghị onye hụrụ m nanya, na o nweghizi uru m bara, nakwa na m bụụrụ ndị ọzọ nsogbu.Onye na-eto eto ọzọ aha ya bụ Julia kwuru, sị: M nọ na-achọ igbu onwe m. Ma neziokwu, achọghị m ịnwụ. M chọrọ ka ihe a na-eme m kwụsị. Abụ m onye hụrụ ndị ọzọ nanya. Ma, obi daa m mbà, o nweghịzi ihe m na-eji ha akpọrọ.Anna na Julia bidoro ịda mbà nobi mgbe ha dị ihe dị ka afọ iri na anọ. Ọ bụ eziokwu na ndị na-eto eto ndị ọzọ na-ada mbà mgbe ụfọdụ, ma Anna na Julia na-ada mbà ruo ọtụtụ izu ma ọ bụ ọnwa. Anna kwuru, sị: Ọ na-adị m nnọọ ka m nọ nime olulu gbara ọchịchịrị nke m na-enweghị ike isi na ya pụta. Ọ na-adị m ka isi ọ na-achọ imebi m.Ihe a na-eme Anna na Julia na-emekwa ọtụtụ ndị ọzọ. Ihe ndị na-eme eme gosiri na ọnụ ọgụgụ ndị na-eto eto na-ada mbà nobi na-akarịzi akarị. Ngalaba Òtù Mba Ụwa nke Na-ahụ Maka Ahụ Ike kwuru na ihe kacha akpata ọrịa na nsogbu ndị ọzọ ụmụ nwoke na ụmụ nwaanyị nọ nagbata afọ 10 na 19 na-enwe bụ ịda mbà nobi.Ihe ndị na-egosi na mmadụ ga-ada mbà nobi nwere ike ibido mgbe onye ahụ ka dị obere. Ihe ndị ahụ nwere ike ịbụ ehighị ụra nke ọma, erighị nri nke ọma, ibu ibu ma ọ bụkwanụ ịta ahụ. Obi nwekwara ike ịna-ajọ onye ahụ njọ, ya ana-echekwa na o nweghịzi uru ya bara. Ihe ndị ọzọ e jikwa ama ya bụ onye ahụ ịna-akpa iche, ịna-echefukarị ihe, anya erughị ala, onye ahụ ịchọ igbu onwe ya na ihe ndị ọzọ. Ndị dọkịta chọọ ịmata ma mmadụ ò nwere ụdị nsogbu a, ha na-ele ma ò nwere ụfọdụ nime ihe ndị ahụ e ji amata onye na-achọ ịda mbà nobi na-eme onye ahụ ruo ọtụtụ izu, nakwa ma ihe ndị ahụ ọ na-egbochi ya ime ihe ndị ọ na-emebu.IHE NDỊ O NWERE IKE ỊBỤ HA NA-AKPATA ỊDA MBÀ NOBINgalaba Òtù Mba Ụwa nke Na-ahụ Maka Ahụ Ike kwuru na ihe na-akpata ịda mbà nobi bụ ihe ndị na-eme gburugburu mmadụ, ihe na-eme nụbụrụ ya, na ihe na-eme ya nime ahụ. Ka anyị kọwaa ụfọdụ nime ha.Ihe ndị dị nime ahụ.Ọtụtụ mgbe, ịda mbà nobi na-esi nezinụlọ, dị ka ọ dị nezinụlọ Julia anyị kwuru okwu ya ná mmalite. Ihe a gosiri na ịda mbà nobi nwere ike ịdị nọbara ezinụlọ ụfọdụ nke nwere ike ịna-akpaghasị ụbụrụ ndị ezinụlọ ahụ. Ihe ndị ọzọ nwekwara ike ịkpata ya bụ ọrịa obi, mgbanwe ndị na-eme nahụ mmadụ na iṅụ ọgwụ ọjọọ. Ọ bụrụgodị na ịṅụ ọgwụ ọjọọ akpataghị ya, o nwere ike ime ka nke dị adị ka njọ.Ndọga na nchekasị.Ọ bụ eziokwu na mmadụ ịdọgatụ obere ndọga adịghị njọ, ma ya karịzie akarịa, o nwere ike ịkpatara mmadụ ụdị nsogbu dị iche iche. Mgbe ụfọdụ, o nwere ike ime ka onye na-eto eto ahụ ya na-esichaghị ike ibido dawa mbà nobi. Ma, nagbanyeghị ihe ndị a anyị kwuru, ihe ndị na-akpata ịda mbà nobi edochabeghị anya, o nwekwara ike ịbụ na ọ bụ ọtụtụ ihe na-agbakọ aka akpata ya.Ihe ndị na-akpata nchekasị ndị na-eme ka mmadụ daa mbà nobi bụ nne na nna mmadụ ịgba alụkwaghịm ma ọ bụ tisaa, ọnwụ mmadụ, iti ihe ma ọ bụ ndina nike, ihe mberede okporo ụzọ, ọrịa ma ọ bụ enweghị isi akwụkwọ. Ọ na-aka njọ ma ọ bụrụ na nwata ahụ e chewe na ndị mmadụ ajụla ya. Ihe ndị ọzọ nwere ike ịkpata ya bụ nne na nna ịna-atụ anya ihe nwa ha na-agaghị emeli, dị ka ịbụ nwa ụbụrụ kacha aghọ nkọ nụlọ akwụkwọ. Ihe ndị ọzọ bụkwa ịchọ ụmụaka okwu, ịtụ ụjọ ọdịnihu, nne na nna ịgbahapụ ụmụ ha nihi nsogbu. Ọ bụrụ na onye na-eto eto adaa mbà, olee ihe ndị nwere ike inyere ya aka inweta onwe ya?NYERE ONWE GỊ AKANdị dara mbà nwere ike ịṅụ ọgwụ ma ọ bụ nweta enyemaka naka ndị dọkịta.Jizọs Kraịst sịrị: Mkpa ọgwọ ọrịa adịghị ndị ahụ dị mma, kama mkpa ya dị ndị na-arịa ọrịa. Mak 2:17 Ọrịa nwere ike ịbịa anyị nakụkụ ahụ anyị ọ bụla, ma nụbụrụ. Ịgbanwe otú anyị si eme ihe nwekwara ike ịba uru nihi na ahụ anyị na uche anyị na-arụkọ ọrụ.Ọ bụrụ na ị na-ada mbà nobi, gbalịa hụ na i mere ihe ndị i kwesịrị ime ka ahụ dị gị mma. Dị ka ihe atụ, na-eri nri nke ọma, na-ehi ụra nke ọma, na-emegakwa ahụ. Mmega ahụ na-eme ka mmadụ na-enwe obi ụtọ, nwee ume, na-ehikwa ụra nke ọma. Ọ bụrụ na ọ ga-ekwe gị mee, chọpụta ihe ndị na-egosi na obi achọwala ịda gị mbà, kpebiekwa ihe ndị ị ga-eme iji gbochie ya. I nwere ike ịkọrọ onye ị tụkwasịrị obi ihe gị na ya na-alụ. Ndị enyi gị na ndị ikwu gị nwere ike inyere gị aka inwetaghachi onwe gị ma obi chọwa ịda gị mbà. Detuo ihe ndị na-agbata gị nuche ma obi chọwa ịda gị mbà. Ọ bụ ihe nyeereJulia anyị kwuru okwu ya ná mmalite aka. Ma, nke kachanụ bụ ịgba mbọ mee ka mmekọrịta gị na Chineke sikwuo ike. Ọ ga-enye aka mee ka ndụ tọwakwa gị ụtọ ọzọ. Jizọs Kraịst kwuru, sị: Obi ụtọ na-adịrị ndị maara mkpa ime mmụọ ha.Matiu 5:3.Na-eri nri nke ọma, na-emega ahụ, na-ehikwa ụra nke ọmaIme ihe ndị gbasara ofufe Chineke nwere ike ime ka inweta nkasi obiAnna na Julia kwuru ihe gosiri na ihe a Jizọs kwuru bụ eziokwu. Anna kwuru, sị: Ime ihe ndị gbasara ofufe Chineke na-eme ka m na-eche banyere ndị ọzọ, ọ bụghị ịna-eche naanị banyere nsogbu m. Ọ naghị adịcha mfe mgbe niile, ma, ọ na-eme m obi ụtọ nikpeazụ. Ikpe ekpere na ịgụ Baịbụl na-eme ka Julia nweta nkasi obi. Ọ sịrị: Ịkọrọ Chineke obi m na-eme ka obi ruo m ala. Baịbụl na-enyekwara m aka ịma na m bara uru nanya Chineke, nakwa na ihe banyere m na-emetụ ya nobi. Ịgụ Baịbụl na-emekwa ka m nwee olileanya.Ebe ọ bụ Jehova Chineke kere anyị, ọ maara anyị nke ọma. Ọ maara otú e si zụọ anyị, ihe ndị merela anyị, nakwa otú ebumpụta ụwa anyị si na-akpa anyị aka ọjọọ. Nihi ya, ọ ga-enyeliri anyị aka, kasiekwa anyị obi. O nwere ike iji mmadụ ibe anyị hụrụ anyị nanya meere anyị ihe ndị a. Ma, oge na-abịa mgbe Chineke ga-agwọ anyị ọrịa niile na-enye anyị nsogbu, ma ịda mbà nobi.Aịzaya 33:24sịrị na ọ dịghị onye bi na ya nke ga-asị: Ana m arịa ọrịa.Baịbụl kwere anyị nkwa na Chineke ga-ehichapụkwa anya mmiri niile nanya anyị, ọnwụ agaghị adị ọzọ, iru uju ma ọ bụ mkpu ákwá ma ọ bụ ihe mgbu agaghịkwa adị ọzọ. Mkpughe 21:4 Neziokwu, okwu ndị ahụ na-akasi anyị obi. Ọ bụrụ na ị ga-achọ ịmatakwu gbasara ihe Chineke bu nobi kee ụwa a, keekwa ụmụ mmadụ, biko gaa nadres Ịntanet anyị bụ jw.orgig. Ị ga-enwe ike ịnọ ebe ahụ gụọ Baịbụl na akwụkwọ ndị ọzọ kwuru gbasara ihe dị iche iche, ma ịda mbà nobi.Ịmụmụ Ọnụ Ọchị Bụ Onyinye I Kwesịrị Ịna-enyetụ Ndị ỌzọỌ BỤRỤ na mmadụ ahụ gị mụmụọrọ gị ọnụ ọchị, olee ihe ị ga-eme? O doro anya na ị ga-amụmụkwara ya ọnụ ọchị, obi adịkwa gị ezigbo ụtọ. Neziokwu, enyi mmadụ ma ọ bụ onye mmadụ na-amaghị mụmụọrọ ya ọnụ ọchị, obi na-atọ onye ahụ ụtọ, ya ebidokwa mụmụwa ọnụ ọchị. Otu nwaanyị aha ya bụ Magdalena kwuru, sị: Mgbe Georg di m ka nọ ndụ, ọ na-amụmụkarị ọnụ ọchị. Ihu mụ na ya kukọta, obi na-eru m ala.Ịmụmụ ọnụ ọchị na-egosi na obi dị mmadụ mma. Otu akwụkwọ a na-akpọObservernke ụlọ ọrụ Association for Psychological Science na-ebipụta kwuru, sị: Ịmụmụ ọnụ ọchị . . . dị ka ihe si nokike. O kwukwara na ụmụaka a mụrụ ọhụrụ hụ otú mmadụ si mee ihu, ha na-aghọta ihe ọ pụtara. Akwụkwọ ahụ kwukwara, sị: Ọ bụghị naanị na ndị mmadụ na-esi nịmụmụ ọnụ ọchị amata otú obi dị mmadụ, kama ha na-esikwa na ya amata ihe hanwa ga-eme.Ndị na-eme nchọpụta na mahadum Harvard dị nAmerịka leruru ndị ọrịa ụfọdụ katara ahụ anya ka ha chọpụta otú ha si akpa àgwà ma ha hụ otú ihu dị ndị dọkịta na-elekọta ha. Ndị ahụ mere nchọpụta ahụ sị na ọ bụrụ na ndị ọrịa a ahụ na ihu ndị dọkịta na ndị nọọsụ na-elekọta ha dị mma, ọ na-eme ka obi dị ha mma, na-emekwa ka ha na-agbake ngwa ngwa. Ma, obi anaghị adịndị ọrịa a mma ma ha hụ na ihu ndị dọkịta na ndị nọọsụ ndị a gbarụrụ agbarụ, ọ na-emekwa ka ha ghara ịgbake ngwa ngwa.Ọ ga-abụkwa na mgbe ọ bụla ị mụmụrụ ọnụ ọchị, ị na-emereonwe gịihe ọma. Ndị na-eme nchọpụta kwuru na o nwere ike ime ka ahụ rukwuo mmadụ ala, obi adị onye ahụ ụtọ, nchegbu ya ebelatakwa. Ma, ịgbarụ ihu na-akpata obi ọjọọ na nchegbu.ỊMỤMỤ ỌNỤ ỌCHỊ NA-EME KA OBI DỊ MỤ MMAMagdalena anyị kwuru okwu ya ná mmalite bụ Onyeàmà Jehova. Noge Agha Ụwa nke Abụọ, e jidere ya na ndị ezinụlọ ya, tụkpuo ha nogige ịta ahụhụ Ravensbrück dị na Jamanị nihi na ha ekweghị eso ndị Nazi. Magdalena sịrị: Mgbe ụfọdụ, ndị nche ogige ịta ahụhụ ahụ anaghị ekwe anyị soro ndị mkpọrọ ndị ọzọ kwurịta okwu. Ma, ha agaghị egbochili anyị ịmụmụ ọnụ ọchị. Naanị ịhụ ka mama m na nwanne m nwaanyị na-amụmụrụ m ọnụ ọchị na-eme ka obi dị mụ mma, mụ enwekwuokwa ike ịna-edi nsogbu m nọ na ya.O nwere ike ọ dịghị gị nke ịmụmụwa ọnụ ọchị nihi nsogbu juru ná ndụ gị. Ma, cheta na ọ bụ nihi na ị na-echekarị banyere nsogbu ndị ahụ mere o ji na-adị gị otú ahụ. Ilu 15:15;Ndị Filipaị 4:8, 9 Nagbanyeghị na ọ naghị adịcha mfe, gbalịa wepụtụ uche ná nsogbu gị.Ịgụ Baịbụl na ikpe ekpere enyerela ọtụtụ ndị aka ịkwụsị ịna-eche banyere nsogbu ha. Matiu 5:3;Ndị Filipaị 4:6, 7 Nke bụ eziokwu bụ na obi ụtọ na ọṅụ na okwu ndị ọzọ yiri ya pụtara ọtụtụ narị ugboro na Baịbụl. Gbalịa lee ma ị ga na-agụ otu peeji ma ọ bụ abụọ kwa ụbọchị. O nwere ike ime ka i bidokwa na-amụmụ ọnụ ọchị mgbe niile.Ihe ọzọ bụkwa, echela ka ndị ọzọ buru ụzọ mụmụọrọ gị ọnụ ọchị. Buru ụzọ mụmụọrọ ha ọnụ ọchị ka ha nwee obi ụtọ. Neziokwu, ịmụmụ ọnụ ọchị bụ onyinye Chineke nyere gị nke ga na-eme gịnandị ọzọ obi ụtọ.Ite ImeIte ime ọ bụ ihe mmadụ ga-ekpebiri onwe ya, ka ọ gbasara iwu Chineke?IHE NDỊ MMADỤ NA-EKWUO nwere ihe na-akpata ụfọdụ ụmụ nwaanyị ji ete ime. O nwere ike ịbụ nihi ihe isi ike, esemokwu di na nwunye, ịchọ ịgakwu akwụkwọ, ma ọ bụkwanụ achọghị ịmụta nwa na-enweghị nna. Ma, o nwekwara ndị chere na ite ime bụ ihe ọjọọ, nakwa na nwaanyị mere ụdị ihe ahụ aghọọla nkịta tara ọkpụkpụ a nyawara ya nolu.IHE BAỊBỤL KWURUNanya Chineke, ndụ bụ ihe dị oké ọnụ ahịa, karịchaa ndụ mmadụ. Jenesis 9:6;Abụ Ọma 36:9 Otú Chineke si ele ndụ dimkpa anya ka o sikwa ele ndụ nwa e bu nafọ anya. Ọ bụ ya mere o ji mee ka nwa na-anọ nakpa nwa ka ihe ọ bụla ghara ime ya ruo mgbe a ga-amụ ya. Otu onye so dee Baịbụl kwuru, sị: I kpuchiri m ekpuchi nime afọ nne m. O kwukwara, sị: Anya gị hụrụ m ọbụna mgbe m bụ nwa e bu nafọ; e dekwara akụkụ ahụ m niile nakwụkwọ gị, bụ ụbọchị a kpụrụ ha.Abụ Ọma 139:13,16.Ihe Chineke kwuru nIwu o nyere ụmụ Izrel nakwa otú o si kee akọnuche anyị gosiri na o jighị ndụ nwa e bu nafọ egwu egwu. Iwu Chineke kwuru na a ga-egbu onye ọ bụla kụrụ nwaanyị di ime ihe, nwa o bu nafọ anwụọ. Onye ahụ ga-eji ndụ ya kwụọ ụgwọ ndụ ahụ ọ lara niyi. Ọpụpụ 21:22, 23 Ma, ndị ikpe ga-eleba anya nihe onye ahụ bu nobi na ihe ndị gbara ya gburugburu.Ọnụ Ọgụgụ 35:22-24,31.Chineke nyekwara ụmụ mmadụ akọnuche. Ọ bụrụ na nwaanyị dị ime e gee akọnuche ya ntị ma ghara igbu nwa o bu nafọ, akọnuche ya agaghị na-enye ya nsogbu.Ma, ọ bụrụ na o geghị akọnuche ya ntị, akọnuche ya ga na-apịa ya ụtarị. Ndị Rom 2:14, 15 Nchọpụta ndị e mere gosiri na ụmụ nwaanyị ndị terela ime na-emecha bido chegbuwe onwe ha ma ọ bụkwanụ na-ada mbà nobi.Ma, oleekwanụ ihe a ga-eme ma ọ bụrụ na ọ ga-esi ike ịzụ nwa ahụ ma a mụọ ya, karịchaa ma ọ bụrụ na ime ahụ menahụrụ di na nwunye ahụ emenahụ? Lee ihe Chineke sịrị na ọ ga-emere ndị niile na-erubere ya isi: Onye na-eguzosi ike nihe ka ị ga-eji iguzosi ike nihe meso ihe; ị ga-emeso onye na-enweghị ntụpọ, bụ dimkpa, ihe nụzọ na-enweghị ntụpọ. Abụ Ọma 18:25 Baịbụl kwukwara, sị: Jehova hụrụ ikpe ziri ezi nanya, ọ gaghịkwa ahapụ ndị na-eguzosi ike nebe ọ nọ.Abụ Ọma 37:28.Akọ na uche ha so ha na-agba àmà, nechiche nke ha kwa, ha bụ ndị a na-ebo ebubo ma ọ bụ ọbụna ndị a na-agọpụ.Ndị Rom 2:15.Gịnị ka ị ga-eme ma ọ bụrụ na o nwetụla mgbe i tere ime?IHE NDỊ MMADỤ NA-EKWUOtu nwaanyị aha ya bụ Ruth naanị ya na-azụ ụmụ kwuru, sị: Eji m ụmụ atọ. Achọghịkwanụ m ịmụta ọzọ. Ma, mgbe m techara ime, obi m nọ na-agwa m na mụ emeela arụ.Ma, nwaanyị a ò meela mmehie Chineke na-agaghị agbagharali ya?IHE BAỊBỤL KWURUJizọs Kraịst kwuru uche Chineke mgbe ọ sịrị: Ọ bụghị ndị ezi omume ka m bịara ịkpọ, kama ọ bụ ndị mmehie, ka ha wee chegharịa. Luk 5:32 Neziokwu, ọ bụrụ na anyị akwaa ụta maka ihe ọjọọ anyị mere ma chegharịa ma ọ bụ rịọ Chineke mgbaghara, ọ ga-agbaghara anyị, ọ sọgodị ya ya bụrụ mmehie dị oké njọ. Aịzaya 1:18Abụ Ọma 51:17sịrị: Chineke, ị gaghị eleghara obi tiwara etiwa, nke nọ ná mwute, anya.E wezụga inwe akọnuche dị ọcha, Chineke na-emekwa ka onye kwara ụta nihi ihe o mere nwee udo nke obi ma onye ahụ rịọ ya mgbaghara nekpere.Ndị Filipaị 4:6, 7sịrị: Jirinụ ekpere na ịrịọsi arịrịọ ike na inye ekele mee ka Chineke mara ihe unu na-arịọ; udo nke Chineke nke karịrị echiche niile ga-eche obi unu na ike iche echiche unu nche.Mgbe Ruth anyị kwuburu okwu ya mụrụ Akwụkwọ Nsọ, rịọkwa Chineke arịrịọ nekpere, o nwetara udo nke obi. Ọ matara na ezi mgbaghara dị naka Chineke.Abụ Ọma 130:4.Chineke adịghị emeso anyị dị ka mmehie anyị si dị; ọ dịghịkwa enye anyị ntaramahụhụ dị ka njehie anyị si dị.Abụ Ọma 103:10.Ụdị Ịhụya Ha Nwere nEbe Anyị Nọ Metụrụ Anyị nAhụNA Satọdee, abalị 25 nọnwa Eprel, afọ 2015, ajọ ala ọma jijiji kpara ike dị egwu na Nepal, bụ obodo dị nebe ugwu ma e si India gawa ya. Ala ọma jijiji ahụ mere nebe dị ihe dị ka kilomita iri asatọ tupu e ruo Kathmandu, bụ isi obodo Nepal. Ọ dị mwute na ihe karịrị 8,500 nwụrụ nọdachi ahụ. Ihe a bụ ọdachi na-emere onwe ya kacha taa isi ndị mmadụ na Nepal. O mebisiri ụlọ karịrị 500,000. Ọtụtụ nime Ndịàmà Jehova dị 2,200 nọ na Nepal bi nebe ahụ ọdachi ahụ mere. Ọ dị mwute na otu nwanna anyị nwaanyị na ụmụ ya abụọ nwụrụ nọdachi ahụ.Otu nwanna nwaanyị aha ya bụ Michelle kwuru, sị: Ala ọma jijiji ahụ mere mgbe ọgbakọ ndị nọ nebe ọ kacha kpaa ike nọ nọmụmụ ihe. A sị na o mere mgbe ụmụnna anyị nọ nụlọ, ndị gaara anwụ gaara akarị akarị. Olee ihe mere o nweghị ihe mere ndị ahụ gara ọmụmụ ihe? Ọ bụ nihi otú e si rụọ Ụlọ Nzukọ Alaeze ndị dị nobodo ahụ.UGBU A, ANYỊ AHỤLA URU Ọ BARAA rụrụ Ụlọ Nzukọ Alaeze ọgbara ọhụrụ ndị e nwere na Nepal otú ọ ga-abụ ala ọma jijiji mee, o nweghị ihe ga-eme ha. Otu nwanna aha ya bụ Man Bahadur so ná ndị rụrụ Ụlọ Nzukọ Alaeze ndị a. Ọ sịrị: Ndị mmadụ na-ajụkarị anyị ihe mere anyị ji eme ka ntọala Ụlọ Nzukọ Alaeze anyị sie ezigbo ike nagbanyeghị na ọ bụ obere ụlọ ka anyị na-arụ. Ugbu a, anyị ahụla uru ọ bara. Mgbe ala ọma jijiji ahụ mechara, e nyere ikike ka ndị mmadụ gbabata nỤlọ Nzukọ Alaeze anyị. Mgbe ụmụ obere ala ọma jijiji nọzi na-eme mgbe nke nnukwu ahụ mechara, Ndịàmà Jehova na ndị agbata obi ha nọ nỤlọ Nzukọ Alaeze atụghị ụjọ ọ bụla.Ndịàmà Jehova na ndị agbata obi ha gbabatara nỤlọ Nzukọ AlaezeNdị okenye ọgbakọ dị iche iche malitere ozugbo chọwa ụmụnna ndị a na-ahụbeghị. Otu nwanna aha ya bụ Babita kwuru, sị: Mkpa ndị okenye ndị ahụ bụ ka ihe dịrị ụmụnna ha ndị ọzọ ná mma. Ụdị ịhụya ha nwere nebe anyị nọ metụrụ anyị nahụ. Nechi ya, mgbe ala ọma jijiji ahụ mechara, mmadụ atọ so na kọmitii na-elekọta ozi ọma Ndiàmà Jehova na Nepal, nakwa ndị na-aga eleta ọgbakọ dị iche iche, bidoro ịna-aga nọgbakọ dị iche iche iji mata mkpa ha nakwa iji nyere ndị okenye ha aka.Nwanna Gary Breaux si nisi ụlọ ọrụ Ndịàmà Jehova bịa leta ndị ọdachị dakwasịrịAbalị isii ala ọma jijiji ahụ mechara, nwanna Gary Breaux na nwunye ya bụ Ruby si nisi ụlọ ọrụ Ndịàmà Jehova dị nAmerịka bịa Nepal. Reuben, onye so na kọmitii ahụ anyị kwuburu okwu ya, sịrị: Nihi ọgba aghara a nọ na-enwe na Kathmandu nakwa maka obere ala ọma jijiji nọ na-eme mgbe nke nnukwu ahụ mechara, anyị amaghị ma nwanna Breaux ọ ga-abịalikwa. Ma nwanna Breaux kpebisiri ike na ọ ga-abịa. Ọ bịakwara. Ọbịbịa ya mekwara ụmụnna ndị nọ na Nepal obi ụtọ.O MERE KA ANYỊ NA ỤMỤNNA ANYỊ DỊRỊKWUO NOTUSilas, onye na-arụ nọfis Ndịàmà Jehova dị na Nepal kwuru, sị: Ozugbo e mezichara telefon anyị mebiri emebi, ndị mmadụ malitere ịna-akpọ anyị ehihie na abalị. Ụmụnna anyị nọ nebe dị iche iche nụwa chọrọ ịma otú anyị mere. Ọ bụ eziokwu na ụfọdụ nime ndị ahụ kpọrọ anyị, nọ na-asụ asụsụ anyị na-amaghị, ma anyị ma na ha hụrụ anyị nanya chọọkwa inyere anyị aka.Ụmụnna anyị ndị nọọsụ na ndị dọkịta si Yurop bịa nye akaRuo ọtụtụ ụbọchị ala ọma jijiji ahụ mechara, ụmụnna ndị Nepal nọ na-ewetara ndị bi nỤlọ Nzukọ Alaeze ahụ ihe oriri. E hiwekwara Kọmitii Na-ahụ Maka Ịgbatara Ndị Ọdachi Dakwasịrị Ọsọ Enyemaka iji nyere ndị nọ ná mkpa aka. O teghị aka, ụmụnna anyị ndị Bangladesh, India, na Japan amalite izite ihe dị iche iche dị ụmụnna anyị mkpa. Nime abalị ole na ole, ụmụnna anyị ndị nọọsụ na ndị dọkịta si Yurop bịa jiri otu Ụlọ Nzukọ Alaeze mere ebe ha ga-anọ na-elekọta ndị ọrịa. Ha bidoro ọrụ ozugbo, na-elekọta ndị ala ọma jijiji ahụ merụrụ ahụ, na-agbakwa ha ume.Otu nwaanyị aha ya bụ Uttara kwuru, sị: Ọ bụ eziokwu na ala ọma jijiji ahụ kpara ike dị egwu, menyekwa ọtụtụ ndị ụjọ, ma o mere ka anyị na ụmụnna anyị dịrịkwuo notu. Ihe a nwaanyị a kwuru bụ ihe dị ọtụtụ ndị nobi. Neziokwu, ala ọma jijiji ahụ emeghị ka ịhụya ụmụnna anyị nwere nebe Jehova na ụmụnna ha nọ jụọ oyi. Kama, o mere ka o sikwuo ike.Otú Di na Nwunye Ga-esi Na-ekele Ibe Ha Maka Ihe Ọma Ha MereIHE MERE O JI ARA AHỤDi na nwunye ịna-ekele ibe ha maka ihe ọma ha na-eme so nihe na-eme ka ezinụlọ na-adị nudo. Ma, ọtụtụ ndị di na nwunye taa anaghịzi agba mbọ ịhụ ihe ọma onye nke ọzọ na-eme, ma ya fọdụzie ikele ya maka ya. Nakwụkwọ bụEmotional Infidelity,otu onye na-enye ndị di na nwunye ndụmọdụ kwuru na ihe ọtụtụ ndị di na nwunye na-abịa ahụ ya na-ahụkarị mgbe niile bụ ihea na-anaghịemeta nalụmdi na nwunye ha, kama ịna-ahụ ihe a na-emeta. Ihe ha na-agwakarị m bụ ihe ha chọrọ ka ọ kwụsị, ọ bụghị ihe ha chọrọ ka e mere na-aga. Ihe bụ nsogbu ndị di na nwunye ndị a bụ na ha anaghị ekele ibe ha maka ihe ọma ha na-eme.Olee otú di ma ọ bụ nwunye nwere ike isi gbochie ụdị nsogbu a nezinụlọ ha?IHE I KWESỊRỊ ỊMADi na nwunye ịna-ekele ibe ha nwere ike ime ka nsogbu ha belata.Ọ bụrụ na di na nwunye ana-agbalị na-ahụ ihe ọma onye nke ọzọ na-eme ma na-ekele ya maka ya, ọ ga-eme ka alụmdi na nwunye ha na-esikwu ike. Naanị di ma ọ bụ nwunye ịmata na ihe ọ na-eme dị onye nke ọzọ mma nwere ike ime ka esemokwu bie.Ndị nwunye.Akwụkwọ ahụ anyị kwuburu okwu ya a na-akpọEmotional Infidelitysịrị na ọtụtụ ụmụ nwaanyị enweghị ihe ha ji ahụhụ di ha na-ata iji na-akpa afọ ezinụlọ ha kpọrọ. Nobodo ụfọdụ, ndị di ka na-ata ezigbo ahụhụ iji na-akpa afọ ezinụlọ ha nagbanyeghị na nwunye ha na-arụ ọrụ.Ndị di.Ụmụ nwoke na-eledakarị mbọ ndị nwunye ha na-agba nezinụlọ anya, dị ka inye aka na-akpa afọ ezinụlọ, ịzụ ụmụaka na ilekọta ụlọ. Fiona,bụ nwaanyị nọ na di kemgbe ihe dị ka afọ atọ kwuru, sị: O nweghị onye na-anaghị emejọ ihe. Mụnwa mejọọ ihe, ọ na-ewute m. Nihi ya, ọ bụrụ na di m ajaa m mma maka ọrụ m rụrụ nụlọ, m na-amata na ọ hụrụ m nanya nagbanyeghị ihe ndị m na-emejọ. Ọ na-emekwa ka m mata na ọ na-akwado m. Obi na-adịkwa m ụtọ.Ma, ọ bụrụ na ọ na-adị di ma ọ bụ nwunye ka o nweghị ihe e ji ya kpọrọ, o nwere ike ime ka o lewe anya nèzí. Otu nwaanyị nọ na di aha ya bụ Valerie kwuru, sị: Ọ bụrụ na ọ na-adị gị ka di gị ma ọ bụ nwunye gị enweghị ihe o ji gị kpọrọ, ọ ga-adịrị gị mfe inwewe mmasị nebe onye ọzọji gịkpọrọ ihe nọ.IHE I NWERE IKE IMEAnya ruo gị ala.Nizu na-abịanụ, gbalịa na-achọpụta ihe ọma di gị ma ọ bụ nwunye gị na-eme. Gbalịakwa chọpụta ihe ndị ọ na-eme iji hụ na ihe na-aga nke ọma nezinụlọ, o nwere ike ịbụ ihe ndị ị na-elegharabu anya noge ndị gara aga. Ná ngwụcha izu ahụ, depụta 1 ihe ndị o mere masịrị gị na 2 ihe ndị o mere iji kwadoo ezinụlọ unu.Amaokwu Baịbụl ga-enyere gị aka:Ndị Filipaị 4:8.Gịnị mere anya iru mmadụ ala ji dị mkpa? Otu nwaanyị nọ na di aha ya bụ Erika kwuru, sị: Afọ ole na ole gachaa unu lụrụ, i nwere ike ịkwụsị iji di gị ma ọ bụ nwunye gị na-akpọrọ ihe. I nwere ike ịkwụsị ịna-ahụ ihe ọma ndị ọ na-eme. Ihe ị ga na-ahụzi mgbe niile bụ ihe ndịọ na-anaghịemeta.Jụgodị onwe gị, sị: M na-eleghara mbọ di m ma ọ bụ nwunye m na-agba anya? Dị ka ihe atụ, ọ bụrụ na o nwere ihe di gị meziri nụlọ, ị na-agbachi nkịtị ma ghara ikele ya nihi na i chere na ọ bụọrụ dịịrị ya?Ọ bụrụ na ị bụ di, ị na-eche na mbọ nwunye gị na-agba ilekọta ụmụ unu erughị nke ị ga-eji bịa kelewe ya nihi na ọ bụihe o kwesịrị imeka ọ na-eme? Gbalịa ka ị na-ahụta ihe ọmaọ bụladi gị ma ọ bụ nwunye na-eme iji na-akwado ezinụlọ unu, na-ajakwa ya mma maka ya.Amaokwu Baịbụl ga-enyere gị aka:Ndị Rom 12:10.Na-aja ya mma mgbe niile.Baịbụl agwaghị anyị naanị ka anyịna-ekelendị ọzọ maka ihe ọma ha mere, kama, ọ gwara anyị, sị:Gosikwanụna unu bụ ndị nwere ekele. Ndị Kọlọsi 3:15 Nihi ya, gbalịa ka ọ mara gị ahụ ịna-ekele dị gị ma ọ bụ nwunye gị maka ihe ọma o mere. Otu nwoke aha ya bụ James kwuru, sị: Nwunye m kelee m maka ihe ndị m na-eme, ọ na-eme ka m na-agbalịsikwu ike ịbụ ezigbo di na ime ka alụmdi na nwunye anyị na-aga nke ọma.Amaokwu Baịbụl ga-enyere gị aka:Ndị Kọlọsi 4:6.Di na nwunye na-ekele ibe ha maka ihe ọma ndị ha mere na-eme ka alụmdi na nwunye ha na-esikwu ike. Otu di aha ya bụ Michael kwuru, sị: Nuche m, ọ bụrụ na di ma ọ bụ nwunye ana-elekwasị anya nihe ndị na-amasị ya nebe onye nke ọzọ nọ, ọ ga-eme ka ọtụtụ ezinụlọ ghara itisa. Nsogbu bilite, ọ ga-ara ahụ ha echewe echiche itisa nihi na e nweela ọtụtụ ihe mere ka ha mata na ha lụtara ezigbo mmadụ.Ihe Nwa Ahụhụ A Na-akpọ Silver Ant Na-eji Egbochi OkpomọkụOTU nwa ahụhụ a na-akpọSilver Antso nihe ndị e kere eke kacha anagide okpomọkụ. Nwa ahụhụ a bi nỌzara Sahara. Oké anwụ chawa, ụmụ anụ ndị na-eri nwa ahụhụ a na-aga chọwa ebe ha ga-ezere anwụ. Nwa ahụhụ a na-ejizi ohere ahụ pụta gbagharịa ngwa ngwa buru ihe ndị ọ ga-eri. Ọ na-eburu ụmụ ahụhụ ndị ọzọ anwụ chagburu.50 μmIhe Ị Ga-echebara Echiche:Ajị kpuchiri azụ nwa ahụhụ a niile. Mana, okpuru ya na-akwọ mụrụmụrụ. Ajị ndị a1, 2mere ka ahụ ya na-egbuke egbuke ka ọla ọcha. Ọ bụrụ na e gbubie ajị ndị a, ha na-eghe oghe nime ha, nweekwa akụkụ atọ3.Akụkụ abụọ ndị nke chere ihu nelu adịghị mụrụmụrụ. Mana akụkụ ya nke chere ihu nala dị mụrụmụrụ. Otú a ajị ndị a dị nwere uru abụọ ọ na-abara nwa ahụhụ a. Nke mbụ bụ na ọ na-enyere ya aka igbochi okpomọkụ anwụ. Nke abụọ abụrụ na ọ na-enyere ya aka iwepụ okpomọkụ dị ya nahụ. Ma, okpuru nwa ahụhụ ahụ, ebe ahụ ajị na-adịghị, na-enyere ya aka igbochi okpomọkụ si nala ịbanye ya nahụ.10 μmAjị ndị ahụ kpuchiri azụ nwa ahụhụ a na-enyere ya aka ka ahụ ya ghara ikpere ọkụ karịa 53.6C. Nihi na ọ karịa otú ahụ, o nwere ike ịnwụ. Ndị Sayensị chọrọ ilere anya ná nwa ahụhụ a rụọ ihe ndị e nwere ike iji kpuchie ihe, ya enyere ihe ahụ aka ịjụ oyi nonwe ya.Gịnị Ka I Chere?Otú a ajị dị nahụ nwa ahụhụ a si eme ka okpomọkụ ghara igbu ya ọ nọkatara dịrị ka è nwere onye kere ya otú ahụ?Ihe Ndị A Dị nỊntanetISIOKWUNDỊ NA-ETO ETO NA-AJỤ, SỊGịnị Ka M Ga-eme Ka M Kwụsị Ịna-echegbu Onwe M?Isiokwu a ga-enyere gị aka ịmata ihe ndị i kwesịrị ichegbu onwe gị maka ha na ihe ndị ị na-ekwesịghị ichegbu onwe gị maka ha.Gaa nebe e dere IHE BAỊBỤL NA-AKỤZI, pịa  NDỊ NA-ETO ETOAJỤJỤ NDỊ MMADỤ NA-AJỤKARỊNdịàmà Jehova Hà Na-agbatara Ndị Mmadụ Ọsọ Enyemaka Ma E Nwee Ọdachi?Isiokwu a kọwara otú Ndịàmà Jehova si agbata ọsọ enyemaka ma e nwee ọdachi.Gaa nebe e dere GBASARA ANYỊ, pịa  AJỤJỤ NDỊ MMADỤ NA-AJỤKARỊ 